ہانٹھ
سمیہ فردوس ہانٹھ سورُۓ شہر چھُ دارِ بَر ترؤپرِتھ ژء تہِ جانانا ہانکل تھاو یَنۂ کالۂ ؤنل پشپےیۂ میاٰنس سینس مَنز تنۂ وآنجہ ِ لؤگم شُشر بچہ دانہِ گوم وَٹھ شَہَس ژام وَرَ میون یہ ماجُت تھر تھرِء لَد پریْتھ جمعہ نیْمازِ پتۂ بانبرِ، تنبلہِ، تیلہِ تۂ وؤشلہِ بَجۂ مشیدِ ہنزِ ڈیڈِ تَل ٹئیر گیسچ ؤنل کھسہِ میانیْن چشمن پؤس بَنہِ میون جگر کنہِ جنگۂ پتۂ وآنجہِ گژھْیم چھگ جانانا ژء بیْہ لؤتہِ پآٹھی میانہِ دلچہِ کال کوٹھرِ مَنز ہانکل دِتھ ارمان بْنِتھ زیْنہ برونٹھٕے جیل کڈ٠ ٠سمیر راہ سندِ باپتھ، یسند موصوم تن ٢٠١٠ہس منز وحشیانہ تشددک شکار سپد
kas_Arab kas_Arab